Poliția din Easttown
a primit un telefon care a raportat un cadavru la Creedham Creek.
Din episoadele anterioare...
E fiica lui Kenny McMenamin.
Erin?
O să găsim făptașul.
E unul singur. Dylan Hinchey. Tatăl lui DJ.
Bună, băiete ! Mulțumesc că l-ați adus să mă vadă.
Cum să nu ? Abia aștepta să vină.
Vreau să obțin tutela deplină. Eu sunt mama lui, nu ea.
Așa că, dacă vrei să-mi spui ceva,
mai bine fă-o acum. Nu am omorât-o.
O să încep să-ți răscolesc viața și o să aflu totul.
Condu.
Bună, Trish ! Putem vorbi între patru ochi?
Vreau să vă spun ceva. Despre Erin.
Ce anume ?
Dylan nu e adevăratul tată al copilului.
Mergi.
Dle McMenamin, vă rog !
Taci și fă pași !
Erin nu mi-a spus dar cred că e Frank Sheehan.
CRIMA DIN EASTTOWN
Episodul 3
Persoana decedată este Erin Catherine McMenamin.
Greutatea, 49 kg. Înălțimea, 1,52 m.
Ora aproximativă a morții: între 00:00 și 02:00.
Îmi pare rău, Johnny. Eram foarte obosit azi-noapte...
- Billy, nu e vina ta. - Și-a luat pistolul cu el, fir-ar să fie !
Iisuse ! Probabil că și-a zburat deja creierii.
Nu sunt urme de lacrimi, zgârieturi, echimoze...
Vreo urmă de viol ?
Nu există probe care să sugereze că a fost agresată sexual.
Nu s-au depistat urme de spermă.
Nicio dovadă de traumă vaginală sau anală.
Vânătăile de pe corp sunt uniforme,
adică par să se fi produs peste tot în același timp.
Când a fost atacată în pădure ?
Sau nu la mult timp după aceea.
Ce ne puteți spune despre degetul lipsă ?
Se pare că a fost retezat de un glonț.
Am trimis la laborator reziduurile de sub unghii împreună cu lenjeria,
dar n-am speranțe să aflăm prea multe.
Ce căutăm aici, de fapt ?
Graham zicea că i-a văzut camioneta parcată pe Edmonds Road
azi-noapte, târziu. Trebuie să fie pe aici, pe undeva.
John. Ken. Ken !
- Ken ! - Kenny !
Kenny !
Ce mama naibii faci acolo ?
L-am prins.
L-am prins, Johnny.
- Pe cine ? - Pe Dylan.
L-am omorât pe nenorocit.
Dacă n-a fost agresiune sexuală, de ce a dezbrăcat-o complet ?
Poate a vrut să pară că a fost.
O fi fost o întâlnire care a sfârșit prost. Au început să facă sex,
ea l-a oprit, iar el s-a enervat.
Nu. Erau -2 grade în noaptea aia. De ce să-și facă de cap în ger,
când aveau bancheta din mașina încălzită ?
Corect.
Deci legistul a spus că a fost ucisă între orele 00:00 și 02:00.
Mai erau puști prin pădure atunci și știm
că nimeni n-a auzit focuri de armă.
Erin n-a fost ucisă în pădure,
ci în altă parte, și cadavrul a fost aruncat acolo.
Asta ar explica de ce nu s-a găsit încă bicicleta ei.
A plecat cu ea de acolo în noaptea aia.
Bună, John !
Înțeleg.
Bine. Ne vedem la secție.
Cunoscând și înțelegând ce drepturi ai, după cele explicate,
dorești să dai declarații în lipsa unui avocat ?
Da.
Bine, Kenny, spune-ne de ce ai venit azi la secție.
Aseară l-am luat pe Dylan Hinchey
de la benzinăria de pe Bridge Street.
Aveam pistolul la mine.
L-am pus să meargă spre Leahy Road și...
L-am împușcat. L-am omorât.
L-am omorât... fiindcă a ucis-o pe fetița mea.
Nu l-ai omorât, Kenny.
Dylan Hinchey trăiește.
Glonțul i-a ieșit prin flancul posterior.
Din fericire, nu i-a atins niciun organ.
Am efectuat o laminectomie și am scos glonțul.
- Va mai putea merge ? - Nu știm.
Odată ce-și recapătă cunoștința, vom evalua posibilele deficiențe.
Fiul dv. a avut mare noroc că a fost adus la spital.
Nu știu dacă ar fi supraviețuit dacă mai stătea mult acolo.
Siobhan.
Kevin, soră-ta e al naibii de enervantă.
Fir-ar să fie !
- Cară-te dracu' de aici ! - Ai grijă cum vorbești !
- Din cauza bebelușului ? - Da.
Prima oară când mi-am dat seama că fratele meu e diferit
a fost atunci când mama ne-a dus să vedem "Harry Potter".
Ticurile lui Kevin erau accentuate în acea zi. A început să horcăie.
Copiii din fața noastră s-au întors. Unul a zis: "Ciudatul naibii !"
Mama s-a simțit atât de jenată,
încât am plecat înainte să se termine reclamele inițiale.
În regulă. Să nu uitați să predați montajul până vineri.
Mulțumesc. O zi bună !
- Doare ! - Ba nu, stai.
Hei, stai liniștit.
Nu-ți fac niciun rău.
Spionez cu ochișorul meu un ukulele.
Da.
Mai dă-i una.
Spionez cu ochișorul meu o țestoasă.
- Am găsit-o. - Da.
- O cheamă Kevin. - Așa !
Nana a zis că poate va trebui să locuiesc cu mama mea.
Ce prostii vorbește !
Nu se va întâmpla asta, da ?
O să stai aici, cu noi. Mereu.
Mamă !
- Bine, zi. - Spionez cu ochișorul meu...
- Arată bine fereastra, nu ? - Da.
Băiatul cel mic al lui Ellen Clark a venit azi-dimineață s-o repare.
- Bine, mă duc la tata. Pa ! - Pa.
Ce dracu' ? De ce-i spui că s-ar putea să fie nevoit să locuiască cu maică-sa ?
Fiindcă asta se poate întâmpla.
Fir-ar să fie, mamă ! Iisuse Hristoase ! Are patru ani !
Nu știm ce se va întâmpla.
Nu-i mai spune chestii de-astea ! Locuiește aici de când s-a născut.
De-asta trebuie să-l pregătim. Altfel, va simți
că se prăbușește pământul sub el.
- Am sunat-o azi pe Kathy Dryers. - Ce-ai făcut ?
Lucrează la Protecția Copilului și m-am gândit...
Știu unde lucrează Kathy Dryers. De ce naiba ai sunat-o ?
Fiindcă vreau să aflu cum funcționează treaba cu custodia !
Dar nu e treaba ta, mamă !
Carrie are o locuință, un serviciu...
E complet deplasat să-i spui lui așa ceva !
Ea e mama lui !
Ea e mama lui. Va obține custodia.
Și nu putem face absolut nimic nici eu, nici tu.
- Găsesc eu o soluție. - Ce soluție să găsești ?
Bună !
- Nu ești tutorele lui. - Știu ! Nu trebuie să spui asta.
Mamă, nu te băga ! Ai înțeles ?
Hei !
- Bună ! - Bună !
- Vrei o bere ? - Sigur.
- Simt o energie ciudată în zonă. - Da.
E energia trădării !
Termină, Mare. Iisuse Hristoase !
- Putem vorbi puțin ? - Ăsta e semnalul ca să te cari.
Doamne ! Îmi pare rău.
Baftă ! E într-o dispoziție de tot rahatul în seara asta !
- Știi ceva ? Mai du-te dracului ! - Da. Și tu, la fel !
Dumnezeule ! Data viitoare când se duce la biserică,
jur că-i iau toate lucrurile și le dau foc.
Ce se întâmplă ?
Jess Riley a venit pe la noi aseară, târziu.
- Știi, prietena lui Erin ? - Da.
Și mi-a spus că Dylan Hinchey nu e adevăratul tată al lui DJ.
Poftim ?
De ce ți-a spus ție, și nu s-a dus la poliție ?
Asta am întrebat-o și eu și mi-a zis că n-a vrut să vină la tine,
fiindcă...
Ce ?
Crede că adevăratul tată e Frank.
Frank ?
Frank al m... Ce ? Nu, Lor...
- Nu se poate... - Asta i-am spus și eu.
Dar a zis că i-a văzut împreună.
Împreună ? Ce înseamnă asta ?
Cum ? Lor ?
De două ori la Erin acasă, după școală. L-a văzut pe Frank parcând pe alee.
Erin era în mașină. Iar el i-a dus în casă scutece, șervețele,
lapte praf... Și am...
De ce ar face Frank așa ceva ?
- Mă duc să aflu. - Hei !
Mare, oprește-te. Nu te duce acum. Mare !
Nu mă opri, te rog. Nu face asta.
Fir-ar să fie ! Mare ?
Nu, nu, e...
- Trișorilor ! - Ba nu, e corect.
- Bună, Mare ! - Putem sta de vorbă ?
Îi ții minte pe fiul lui Faye, Patrick, și pe prietena lui, Rose ?
- Mare ? - Durează doar un minut.
Nu putem vorbi mâine ? Jucăm un joc.
- Aș prefera s-o facem acum. - Făceam ceva.
- O putem lăsa pe mâine ? - M-ai mințit alaltăseară.
Ai zis că nu ai prea vorbit cu Erin McMenamin.
A fost o minciună.
Mă scuzați un minut ?
O cunoșteai mai bine decât pretindeai, nu ?
Da. Dar puteam discuta altfel lucrurile astea.
Cum altfel ? Cercetez uciderea ei !
Nu cu fiul lui Faye aici, tocmai venit din California !
Scuză-mă că am uitat bunele maniere !
- Mamă ! Ce se întâmplă ? - Întreabă-l pe taică-tău. M-a mințit.
O cunoștea pe Erin McMenamin și mi-a spus contrariul.
E și un zvon că el e tatăl copilului ei.
Poftim ? Ce naiba...
Deci care e adevărul ?
Da, am ajutat-o. S-a întâmplat după ce a murit Kevin și...
mi s-a destăinuit într-o zi, după ore. Era supărată.
Atmosfera de acasă nu era bună.
Avea nevoie de lucruri pentru bebeluș. Mi-a fost milă de ea
și i-am cumpărat câte ceva.
Ai făcut sex cu ea ?
Mamă, ce dracu', vorbești serios ?
- Du-te înapoi în casă, Siobhan. - Nu. Rămâi aici.
- Ba nu. Du-te naibii ! - Nu vorbi așa cu mine !
- Te rog, intră în casă. - Ba nu, rămâi aici !
Nu. N-am făcut niciodată sex cu ea. Și știi și tu asta.
Știi că n-aș face așa ceva. Oricum, unde naiba
ai auzit mizeria asta ?
De la Lori. Cineva i-a spus lui Lori.
Ești dispus să faci un test de paternitate ?
Sigur, Mare. O să fac testul.
Spune-le băieților de la laborator să vină acasă.
- Nu așa funcționează. - Atunci, să-mi spui cum.
Nu mă tem de testele lor, așa cum nu mă tem
să vorbim despre fiul nostru !
Hai înăuntru.
Îmi pare rău.
Erin era o mamă bună.
În weekendurile când DJ era la noi, mă suna și-mi spunea:
"Mor de dorul lui."
Și mă furișam cu el din casă,
ea aștepta pe alee, în camioneta tatălui său.
Îl strângea în brațe vreun minut.
Lui Dylan nu-i plăcea c-o lăsam să facă asta, dar, ca mamă,
am înțeles-o.
Îmi pare foarte rău pentru ce i s-a întâmplat fiului dv.
Cu ce vă putem ajuta ?
Aș vrea ca Dylan să facă un test ADN.
N-a ucis-o pe Erin.
Am primit informația că s-ar putea să nu fie el tatăl lui DJ.
Poftim ? Nu. E imposibil.
- Cine v-a spus asta ? - Poate fi doar un zvon.
Medicii nu știu sigur dacă va mai putea merge.
Înțeleg, însă anchetez o crimă.
Îmi pare rău, dar trebuie să fiu sigură.
Ar putea fi în folosul lui.
Bine. O să vorbim cu Dylan.
Unde ați fost în noaptea de vineri, pe 10 ?
Mi-am sărbătorit logodna.
Am făcut o mică petrecere acasă, cu prietenii și cu familia.
Pe la zece, ne-am dus la Forest Lodge.
Am ajuns acasă pe la 2:30.
- Cum ați ajuns acasă ? - Cu un prieten.
- Care prieten ? - John Ross.
- Și cine e John Ross ? - Mare îl știe.
E însurat cu cea mai bună prietenă a ei.
Am înțeles.
Sunteți de acord să vi se ia o probă ADN ?
Da.
Dar vreau să știți ceva, dle detectiv.
Nu am făcut niciodată sex cu Erin McMenamin.
Și în mod sigur n-am ucis-o.
- 'Neața ! - 'Neața !
Tocmai a venit desfășurătorul cu apelurile lui Erin McMenamin.
- Ți l-am lăsat pe birou. - Bine.
Frank e aici. Cu Faye.
Bine. Mulțumesc pentru avertizare.
Bună dimineața !
Bine. Gata.
Cum a decurs discuția cu familia Hinchey la spital ?
Vor vorbi cu Dylan despre testul ADN când se trezește.
Lista apelurilor de pe mobilul lui Erin McMenamin, cu afișarea orară.
Ultimul apel a fost la 22:55.
După bătaia din pădure ? Pe cine a sunat ?
Pe diaconul Mark Burton. E preot la parohia Saint Michael.
Bună ! În sfârșit, ai auzit chemarea Domnului ?
Detectivul Zabel, părintele Hastings, expert în cocktailuri Manhattan
și pastor aici, la Saint Michael. Se întâmplă să fie și vărul meu.
- Mă bucur de cunoștință, părinte. - Și eu, dle detectiv.
Îl căutăm pe diaconul Mark. E aici ?
Da, e în biserică. Vă conduc.
Nu, ne descurcăm. Îl găsim noi.
E cineva cu care nu ești rudă ?
Nu.
Și ce facem, îl ducem la secție ?
Nu. Îl interogăm aici.
- În Casa Domnului ? - Îi va fi mai greu să mintă.
Fiind ultimul pe care l-a sunat Erin McMenamin
în noaptea în care a fost ucisă, sunteți de acord că e important
să înțelegem contextul conversației, nu-i așa ?
- Da. Bineînțeles. - În regulă.
Unde erați în noaptea de 10 ianuarie ?
Am fost în casa parohială toată noaptea, cu părintele Peter.
Ne puteți spune ce ați discutat cu Erin la telefon ?
Am vorbit puțin. Două minute, cred.
Era foarte supărată. Mi-am dat seama că plânsese.
Am înțeles că era vorba despre o trădare,
dar nu am intrat în amănunte.
- De ce v-ar fi sunat pe dv. ? - Poftim ?
O tânără de 16 ani care are prieteni, un tată ? De ce să-l sune pe diaconul
de la Saint Michael ? Pare o alegere cam ciudată, nu-i așa ?
Nu mi se pare ciudată.
Am avut o relație.
O prietenie care a început când era în grupul parohial pentru tineri.
Stau la dispoziția tuturor enoriașilor,
dar mai ales a tinerilor. Cred că ei au cel mai mult nevoie de mine.
Vă mai sună și alți tineri la unsprezece noaptea ?
Nu. De obicei, nu. Dar dacă m-ar suna, aș răspunde.
Ați fost vreodată singur cu Erin ?
Da, de-a lungul timpului, au fost momente când am fost singuri.
Vă îngrijorează vreun pic acest lucru ? Adică, știți, să fiți singur
cu un copil, după plângerile recente despre preoți...
Sigur că da, dar asta nu mă poate împiedica
să-mi împlinesc vocația. E o luptă de la care nu voi da înapoi.
Și cu ce vă luptați mai exact ?
Cu slăbiciunile omenești, singurătatea, îndoiala, ura, șovăiala.
Nu e lupta mea, ci a lui Hristos.
Așadar, nu consider că eu sunt milostiv.
Hristos Însuși lucrează prin mine. Eu sunt solul Lui.
Doar ca să lămurim,
dv. ați vorbit la telefon cu Erin sau Hristos Însuși ?
Eu, dnă detectiv.
- A spus unde se ducea ? - Nu.
E straniu că nu ne-ați sunat să ne spuneți că v-a telefonat
chiar în noaptea în care a fost omorâtă. Cum s-a încheiat conversația ?
I-am spus că este iubită. Și "Domnul să te binecuvânteze."
- Mulțumesc. - Și eu vă mulțumesc.
- Mulțumim pentru timpul acordat. - Cu plăcere.
Dacă vă mai pot fi de folos...
Încă un lucru...
Consimțiți să vă verificăm telefonul ?
Putem merge la secție să luăm mandat și să ne întoarcem după el.
- Cum doriți. - Nu e nevoie.
- Care este codul de acces ? - 4852.
O zi frumoasă !
A fost totul în regulă ?
Unde e Siobhan ?
Mamă ?
Camera ei e vraiște și miroase a iarbă.
Trupa ei are un concert la radio, la Haverford College.
- Arăți bine. Unde te duci ? - Am o întâlnire.
Nu zău !
Nu face pe mirata.
E cineva cunoscut ?
Nu. Îl cheamă Richard.
- Și e scriitor. - Minunat, Mare...
Nu începe să... Nici nu l-ai cunoscut.
Dacă apare Omul-Elefant la ușă ?
Mă bucur că există, că ieși în oraș
și că-ți vezi de viața ta.
Știi ce ar trebui să faci ? Să te afișezi cu el
prin fața casei lui Frank. Poate, să-l ciupești de fund.
Nu cred că ar fi o idee prea bună acum.
Cred că el e.
- Bună ! - Salut !
- Arăți grozav. - Mersi.
- Richard ! Intră. - Bună seara !
Mare ? Nu ne faci cunoștință ?
- Richard, ea e mama, dna Fahey. - Mă bucur să vă cunosc, dnă Fahey.
Înțeleg acum de la cine moștenește Mare frumusețea.
Mă bucur și eu să te cunosc. Și, te rog, spune-mi Helen.
- Helen. Firește. - Mare mi-a spus totul despre tine.
Minte. Practic, i-am spus că vii acum o jumătate de minut.
- Unde v-ați cunoscut ? - La Forest Tavern.
Dar am reușit s-o conving să ieșim la restaurant astă-seară.
Pun pariu că n-a fost nevoie de multă muncă de convingere.
- Bine, plecăm. Haide ! - Da.
- Să mergem. - Bine. O seară bună, Helen !
Seară bună ! Pa, Richard !
În regulă... Sunt Anne Harris și ascultați
WWXU Haverford College Radio. I-ați auzit pe Mannequin Pussy.
Urmează o trupă pe care am ascultat-o acum câteva săptămâni
și care efectiv m-a dat pe spate.
Așa că fiți gata pentru o trupă locală tare promițătoare, Androgynous,
care va cânta live la noi în studio.
Becca, în două minute intrăm în direct.
- Îți revii ? - N-am nimic.
N-am absolut nimic. Mă odihnesc doar.
Credeam că fuseserăm de acord că e o mare șansă
și că n-o să consumați nimic înainte.
N-am luat nimic. Dar, sigur,
Becca a mâncat mai multe snackuri cu canabis înainte să venim.
Apropo, mă gândeam să consumăm și noi,
iar efectul ar apărea după cântare.
Nu ! Nu. Doamne !
- Salut, copii ! - Bună !
Voiam să-ți spun un pic cum stă treaba.
O să fac o mică introducere.
Apoi o să-i dau legătura...
- Mie. - Bine. Nu eram sigură.
Mulțumesc.
Doamne !
- Fir-ar să fie ! - Ce porcărie ! Iisuse !
Îmi pare foarte rău.
- Cred că mai am un hanorac. - Gabeheart, ajută-ne, omule !
- Nu. Mi-e bine. - Pune ăsta pe ea.
- Mă duc să aduc niște prosoape. - Mulțumesc mult. Îmi pare tare rău.
Scuze, Anne.
Ridică mâinile, Becca !
Trebuie să fac pipi.
E foarte haios acum. Tare scump !
Îi cade un dinte, nu mai poartă scutece noaptea.
Fiica mea se poartă foarte frumos cu el. E în ultimul an de liceu.
- Cum o cheamă ? - Siobhan.
Deci...
De ce te-ai făcut scriitor ?
Păi...
Viața mea de familie a fost un fiasco.
Mama a trecut de la un episod depresiv la altul.
Era și nu era prezentă. Iar tata...
Ai o relație apropiată cu tatăl tău ?
A fost cel mai bun prieten al meu.
Și a murit când aveam 13 ani.
- A fost detectiv. - Serios ?
Da.
Dacă ar fi fost barman, asta aș fi fost și eu.
Dacă ar fi lucrat la grajduri, cred că asta aș fi făcut și eu.
- Probabil că ți-e dor de el. - Da. Îmi este.
Măcar o ai pe mama ta.
- Nu ne suportăm. - Doar locuiți împreună.
Când a plecat Frank, a venit ea să mă ajute,
să aibă grijă de Drew după ce...
a murit fiul meu.
Mare... Îmi pare rău. N-am știut.
- Nu ți-am spus, deci... - Fusese bolnav ?
Da.
Da. Și acum, prietena lui, mama lui Drew, vrea custodia.
Dar el a stat mereu cu noi, ea a tot fost la dezintoxicare, deci...
... încercăm să găsim o modalitate ca să rămână cu noi.
- E o mare încurcătură în clipa asta. - Da.
Fosta mea soție mi l-a luat pe fiul meu.
La momentul respectiv, avea tot dreptul.
Nu eram pregătit să fiu tată. Era în '96,
Luke avea doi ani. Scrisesem cartea.
Le-a plăcut tuturor, mai ales femeilor.
Și mie mi-a plăcut
că voiau să știe, să audă ce am de spus.
E suficient să spun că mulți ani m-am trezit alături de femei
pe care nu mi-am dorit să le revăd.
Și... ce s-a întâmplat cu fiul tău ?
L-ai mai văzut ?
Da, e-n regulă. Ne înțelegem bine.
Avem o relație bună acum.
Știu că nu e același lucru, dar cred că ar trebui
să te întâlnești cu mama lui Drew și să-i spui
că vrei să faci parte din viața lui.
Și, dacă ai senzația că faci vreo concesie,
nu este așa.
Bine ? E nepotul tău. Nu vrei să-l pierzi.
Scuze, mi-am uitat geanta.
Geanta. Da, e aici.
- Poftim. - Mersi.
- Se simte bine ? - Da, o să-i treacă.
Trebuie doar să-și facă mai puțin de cap. Mult mai puțin.
Ați fost grozavi la Brinmore.
Mulțumesc.
Ai o voce foarte frumoasă.
Scuză-mă... În weekend aveți concert ?
Nu, n-avem nimic.
Am un bilet în plus
la Boy Genius, la Met, vineri seară.
Da, te invit să ieși cu mine, Siobhan.
Nu pot. Îmi pare rău.
- Nu-i nimic. - Mulțumesc.
Sigur.
Niște băieți jucau fotbal și l-au găsit.
- Ai adus câinele ? - E aici.
A simțit ceva în zona amfiteatrului.
Să căutăm bicicleta lui Erin ?
Medicul legist a spus că a fost ucisă între 00:00 și 2:00.
Suntem la 22 km de Creedham Creek.
Nu avea cum să facă atâta drum cu bicicleta.
O fi luat-o cineva cu mașina.
Salutare ! Suntem detectivii Sheehan și Zabel.
Ce s-a găsit ?
Câinele a luat urma unor mirosuri în două locuri.
Acolo unde a fost găsit degetul și aici,
pe podul ăsta.
Bine, mulțumim.
Boyle ?
Vreau să restricționați zona dimprejurul lacului
și 50 de metri în spate. N-are voie nimeni în afară de criminaliști.
- Da ? Nimeni. - Am înțeles, Mare.
Cred că am găsit locul crimei.
Deci, Zabel... Ucigașul o împușcă aici.
De ce i-a cărat cadavrul până acolo ? Zi.
Ca să-l ascundă. A pus-o acolo,
s-a dus după mașină, s-a întors și a luat-o.
A dus cadavrul la Creedham Creek.
- Un el ? - O ea ?
Nu s-a găsit niciun glonț în trupul lui Erin, corect ?
- Cine știe unde a ajuns... - Da.
Probabil că în zonă sunt cartușe și proiectile.
Într-adevăr. Și știm că sunt cel puțin două gloanțe,
fiindcă a fost împușcată de două ori.
Nu, a fost nimerită de două ori. Poate doar o dată, dacă ridicase mâna
să-și protejeze fața. Ar fi putut trage în ea
și de o sută de ori.
Ar putea fi bucăți de gloanțe peste tot în parcul ăsta.
Corect.
Am putea aduce detectoare de metal, dar, în funcție de unghi,
zona e imensă.
Da. De-asta aducem câini antrenați să depisteze arme de foc.
Aveți și așa ceva ?
Nu. Dar poliția districtuală are. Câini a-ntâia, din câte am auzit.
Am nevoie doar de cineva care să dea un telefon.
Gloanțele ar putea fi la circa 1 km în oricare direcție.
Chiar vrei să aduc toți câinii
pentru o chestie atât de incertă ?
Dacă ai vreo idee mai bună... detectivule erou.
Sunt Zabel.
Puteți transmite prin stație că am nevoie
de toți cei șase K-9 în parcul Brandywine.
Cât mai repede posibil.
Omule, nu-mi pasă că sunt în afara programului, fă-mi rost de ei.
Mersi, băieți. Vă treceți orele suplimentare.
Da.
Ce mama naibii ?
Hai să încheiem pe ziua de azi. Suntem de cinci ore aici.
Câinele a simțit ceva aici. Ai auzit.
Uneori, se înșală. Chiar și câinii a-ntâia de la district.
E un ger al dracului.
Am verificat fiecare centimetru. De două ori.
- Ți-e frig ? - Da.
Trebuia să-ți pui o haină mai groasă.
Uită-te aici.
- Acolo. Vezi crestătura aia ? - Da.
E un ricoșeu.
Ce ?
Zabel ?
Bravo, colega !
Îl simți ?
Încearcă să apeși cu el pe palma mea.
Minunat !
Dylan, ești un băiat foarte norocos.
Cel mai bine acum e să te odihnești. Bine ?
Da.
- Mulțumim. - Mulțumesc, dle doctor.
Mă plimb puțin, poate adoarme.
Dr. Evans, la Recuperare, vă rog.
Ascultă-mă, D. Zilele trecute a venit aici un detectiv.
A spus că circulă niște zvonuri despre DJ.
Ce fel de zvonuri ?
Că s-ar putea să nu fie fiul tău.
Ce mama naibii ! Sigur că e al meu.
Asta i-am spus și eu.
Asta mai lipsea acum !
- Știu. E o minciună. - Cine spune una ca asta ?
Îmi pare rău că am deschis subiectul.
Dar cred că ar trebui să faci testul ca să fii sigur.
ÎN AMINTIREA LUI ERIN McMENAMIN
Bine ați venit cu toții la a 37-a ediție a Târgului de Iarnă !
Tichetele de masă și tombolă pot fi cumpărate din cortul principal,
dincolo de tribunele vestice.
- Mersi. - Mulțumesc.
Pantaloni cu Superman.
Toate fondurile merg la Banca de Alimente din Easttown.
Mulțumesc.
Ați extras cina cu spaghete. Cinci dolari fiecare. Și filmul...
Poliția ar trebui să-l ia la întrebări.
- Pe cine ? - Pe fiul lui Kathy Lahey.
Stau în casa din spatele nostru și e foarte ciudat.
Mulțumesc.
- Nu cred că e ciudat, Betty. - Câte ?
E unul dintre ăia care pleacă din oraș,
iar după 10 ani, afli că a ucis pe cineva
undeva, în Florida.
Te rog ! E un copil de față.
Și-ți spui: "Da ! Nu mă miră."
Doar unul ? Două ? Bine.
- Lasă-mă pe mine să fac asta. - Mersi. Poftim.
- Se uită la mine ? - Da.
- Și acum ? - Da.
Încă doi burgeri și doi hotdogi.
- Două tichete. - Și o apă, vă rog.
Mulțumesc mult.
Lor, dă-mi și mie unul.
E cald.
Am nevoie de brânză. S-a terminat.
Nu mă ocup eu de brânză, Mare.
Ce ai, de fapt ? Stăm unul lângă altul,
și n-ai scos o vorbă toată ziua.
Frank mi-a zis că l-ai pus să facă un test ADN.
Nu l-am pus să facă nimic, da ?
A venit singur la secție.
Chiar crezi că e implicat Frank, Mare ?
Dacă are nevoie de un alibi... eu l-am dus acasă.
La 2:30 dimineața. Cânta "Uptown Girl".
A făcut pipi în dulap.
- Bine ? - Mare !
Bună !
Un mesaj de la un apelant anonim, care ne cere
să cercetăm împrejurările transferului diaconului Mark
la Saint Michael.
Împrejurările transferului ? Ce înseamnă asta ?
Că a fost la o parohie și a fost trimis la alta
dintr-un anume motiv. A pomenit ceva vărul tău...
Din ce cauză a fost transferat ?
Nu. Dar nu l-am întrebat.
Lumina e aprinsă.
- O fi băut un Manhattan ? - Mă rog.
Ce e ? Îl vrei ? Pui ceva înăuntru ? Da...
Îl aduci aici, tată ?
Mi-l pui în poală ?
Doctorul a spus că nu ar trebui să...
Pune-l la mine în poală.
Vino încoace.
Da.
Hai la tati.
Așa.
Fir-ar să fie !
VENIȚI ȘI APUCAȚI-O PE BETTY DE ȚÂȚE
- Vreau să dispară asta. Imediat ! - Liniștește-te, B.
Să mă liniștesc ? Dacă era desenat penisul tău acolo !
Nu înțeleg ce atâta agitație ! Nici nu arată ca ale tale.
Știu cine a făcut-o. Nemernicul ăla mic care stă acolo !
Ba nu știm. Putea fi oricine.
Ați instalat camera de supraveghere, dle Carroll ?
Da ! Stai să-mi aduc ochelarii.
Îngrozitor !
Nu trebuia să răspândești zvonuri despre el, Betty.
- Așa-ți trebuie ! - E umilitor.
Nici nu cred că mai pot ieși pe stradă.
Nu pot merge la biserică. E groaznic.
I-am adus, Mare.
ȘTERGE
- Ai găsit ceva ? - Nu.
Tot nu pare să meargă, dle Carroll.
Cum să nu meargă ?
Nu-i de mirare ! Nu poți face nimic cum trebuie ?
Termini odată ?
Cum îți merge ?
Bine.
Azi au venit colege de cameră noi.
Una a adus ploșnițe. Au luat-o razna toate.
Mi-am spălat așternuturile de patru ori deja.
Bănuiesc că ai venit fiindcă ai primit documentele.
Trebuia să știi că o să cer custodia.
Da. Speram că putem aștepta măcar până la sfârșitul anului școlar.
Am așteptat destul. Am lipsit deja mult din viața lui.
Am semnat un contract nou de chirie.
Cred că o schimbare acum îl poate tulbura.
Copiii își revin repede, nu ? Tu mai ții minte ceva
de când aveai patru ani ? Eu, nu.
Curând, va intra într-o rutină
și nu-și va mai aminti viața de dinainte de a fi cu mine.
Ți-a spus Frank despre ticurile pe care le-am observat de curând ?
Nu-mi pasă de tâmpeniile astea.
Nu vreau să renunț la el. Dacă mergem în instanță,
o să-i spun judecătorului că ești o mamă nepotrivită,
că ai căderi nervoase și că nu ai putut crește un copil
ca să-ți salvezi viața. Că vezi fantome în copaci
și că vorbești cu oameni imaginari.
Iar eu o să-i spun că sunt sub tratament
și că n-am mai avut un astfel de episod de 16 luni !
Și e băiatul meu, fir-ar să fie ! Al meu ! Nu al tău !
Kevin te ura. Știi cât de mult te disprețuia ?
Dacă ar fi știut că tu îl crești pe fiul nostru...
Da, îl vreau pe fiul meu pentru mine, dar și pentru Kevin.
Fiindcă merită pe cineva mai bun decât tine !
Iată care e situația.
În afară de Kenny, nimeni nu mai are arme înregistrate.
Nici părinții lui Dylan sau ai Briannei. Cât despre suspecți,
aceștia ar fi un membru al familiei sau partenerul intim.
Adică Dylan și Kenny.
Nu se poate confirma locul în care a fost Kenny în noaptea aceea.
Poate că a ucis-o pe Erin în timpul unei altercații privind copilul
și l-a împușcat pe Dylan orbit de furie, fiindcă el ar fi determinat gestul.
De ce ar fi mărturisit că l-a împușcat pe Dylan, dar nu și pe Erin ?
Ai fi surprins să afli câte lucruri nu sunt dispuși oamenii să mărturisească.
Și Brianna ? Știm că o ura pe Erin.
Cadavrul lui Erin a fost mutat din Brandywine Park
și aruncat tocmai în Creedham Creek.
Crezi că Brianna se descurca de una singură ?
- Nu, dar poate a ajutat-o Dylan. - Ar fi putut s-o ajute Dylan.
A murit un drac ! Îmi datorezi o cola.
Mai e și diaconul. I-ai verificat telefonul ?
Da. Nimic semnificativ.
Câteva mesaje schimbate cu Erin.
Mai ales, în perioada după ce a născut.
- Vrei să-l mai verifici o dată ? - Nu. Deocamdată, nu.
S-ar putea să nu mai avem decât o șansă.
Odată ce eparhia află că ne vârâm nasul, își va lua avocat.
E totul în ordine ?
Am obosit să mă tot uit la chestiile astea, sperând într-un răspuns.
Tu cum ai rezolvat ?
Cazul din Upper Darby, cu fata de 10 ani.
Nimic magic.
Am lucrat doar la caz.
M-a absorbit. M-a obsedat.
Am citit cu atenție declarațiile. Le-am recitit.
Am interogat din nou prieteni, membri ai familiei, vecini.
Pe toată lumea. Nu m-am lăsat.
Am fost atent dacă se schimbă vreo declarație,
dacă e vreo modificare cronologică.
Am căutat neconcordanțe. Iar și iar, până...
... a apărut fisura.
În acel caz, vecinul ei.
N-a putut explica ce a făcut pe parcursul unei anumite ore.
Știam că lucra pe un șantier în Ridge Pike.
În zona aia era o groapă de gunoi.
Acolo a fost găsit cadavrul ?
Am adus-o acasă. Asta e tot ce contează.
Cu o lună înainte să se sinucidă,
fratele meu a plecat într-o dimineață de acasă.
Nu și-a luat rămas-bun. Nu și-a sărutat fiul.
A lăsat o gofră arsă în prăjitor. Două zile mai târziu,
mi-a trimis acest film. Spune ceva la sfârșit,
dar a fost tăiat. A fost ultima oară când i-am auzit vocea.
El și Carrie nu se înțelegeau în acel moment.
Și m-am întrebat mereu cine era cu el. Era singur ?
Bună !
- Am vrut să ți-l înapoiez. - Mersi.
Mai e disponibil biletul la concert ?
Da. E disponibil.
Intră.
RICHARD: CUM A FOST CU MAMA LUI DREW ?
Salutare, colega ! Ce mai faci ?
- Salut ! Ce cauți aici ? - Beau.
Bem după meci...
Am avut astă-seară întâlnirea de 15 ani de la terminarea liceului
la McGillan's.
Ridley High Raiders.
Promoția 2005.
Tu ce faci ?
Care-i treaba ?
Încerc să-mi înec un gând rău în alcool.
Dă-mi voie să te ajut. Barman !
Scuze, n-o să mai fac asta. Mai aduci una pentru doamna mea
și vreau și eu una...
Și...
Un shot de Jameson. Mulțumesc.
Deci... cum a fost
... întâlnirea ?
A fost bine.
A fost cam nasol.
A venit și fosta mea. Aproape fostă soție.
A...
A anulat nunta cu două săptămâni înainte.
Dar... ce să-i faci ?
Îmi pare rău, Zabel.
- E... Îmi pare rău. - Nu-i nimic. E...
Știi...
Să bem pentru...
... arahide.
Tot nu știu ce s-a întâmplat. Înțelegi ?
M-am trezit într-o dimineață și a zis:
"Nu, nu te mai iubesc."
Da ?
Stai să las covrigul jos... Știi ce vreau să spun ?
Ajung la vârsta aia... Iartă-mă,
dar ajung la vârsta la care încep să mă uit la viața mea și zic:
"Uite cum credeam că va fi"
"și iată cum e, de fapt."
Are vreun sens ce spun ?
Eu mi-am închipuit mereu că voi fi polițist.
Nu m-am așteptat ca lucrurile să se năruie atât de spectaculos
în jurul meu.
Îmi pare rău pentru fiul tău.
Sunt sigur că ai fost o mamă bună.
Ba nu.
N-am fost.
Zabes !
Zabes ! Shoturi !
La naiba, da !
Scuze ! Scuze.
Du-te. Întoarce-te la prietenii tăi.
Nu.
Nu știu dacă vreau să mă întorc la ei.
Cred că aș prefera să stau aici, cu tine.
- Am alungat gândul cel rău ? - Da.
- Da ? - Da. Mersi.
Slavă Domnului !
În regulă.
Noroc !
Trăiască arahidele !
Alunele !
Scuze.
Bună dimineața, șefu' ! Ce s-a întâmplat ?
- Hai să vorbim afară. - De ce ?
Ia-ți haina și vino.
Ce s-a întâmplat ?
- Unde ai fost azi-noapte ? - Azi-noapte ?
Am stat acasă. Am dormit.
Azi-dimineață devreme a sunat la secție o tânără,
Carrie Layden. Îți spune ceva numele ?
Da.
Zice că a fost trasă pe dreapta aseară, târziu, în Kennett Square.
Polițiștii i-au găsit două pachete de heroină în torpedou.
- A jurat că nu erau ale ei. - Iisuse !
Că tu i le-oi fi pus acolo.
Ca să te asiguri că nu va primi custodia lui Drew.
E dependentă. E în stare să spună orice.
Asta am crezut și eu. Până a descris ștampila
de pe pachetele de heroină. O ștampilă pe care o țin minte
din cazul Barnett, de anul trecut. Așa că m-am dus
în depozitul cu probe și am observat că cineva a modificat cifrele.
Ieri după-amiază, de la 66 de pachete, la 64.
Și credeți că am făcut-o eu ?
Lasă vrăjeala, Mare. Știu că tu ai fost.
O să discut cu procurorul
să retragă acuzațiile la adresa lui Carrie.
Pe undeva, aș vrea să mă asigur că nu mai porți insigna aia niciodată.
Zău așa, șefu'...
Intri în concediu medical.
Poftim ? Nu.
Versiunea oficială e că ești surmenată. Cele două cazuri te-au afectat
și încă te lupți să faci față pierderii fiului tău.
Am recomandat consiliere psihologică. Și ai fost de acord că e necesară.
Îți fac o favoare, Mare. Fiindcă știu
prin ce ai trecut. Și că meriți să fii salvată.
Vă rog !
Pistolul și insigna.
Dacă-ți trece prin cap să te ocupi în continuare de cazul McMenamin...
Să n-o faci, Mare.
Nu face asta.
Ați urmărit CRIMA DIN EASTTOWN
Sfârșitul episodului 3
Subtitrare: Retail
Subtitrare descarcata de pe www.RegieLive.ro Portalul Studentesc Nr. 1 in Romania